Ioannes V (tzar Russiae)

Ioannes V (die 27 AugustiCalendario Iuliano, scilicet 6 Septembris Gregoriano. anno 1666 Moscuae natus et die 29 IanuariiCalendario Iuliano, scilicet 8 Februarii Gregoriano. anno 1696  ibidem mortuus, fuit rex Russiae ab anno 1682 usque ad mortem.

Ioannes Alexii Clementissimi et Mariae Miloslavskaja filius fuit, Theodori III et Sophiae frater minor natu. Petrus autem Magnus Alexii filius ab uxore altera, Natalia Naryškina, fuit. Homo habebatur aeger et ad imperium minime idoneus, sed post mortem Theodori fratris multi viri potentes Moscuenses Naryškinis imperium cedere nolebant et post tumultus aliquos fratres duo, Ioannes quindecim annos natus et Petrus decennis, tzares declarati sunt in tutela Sophiae sororis, quae et regit. Anno 1689 Petrus Sophiam removit, sed Ioanni nihil mali fecit, nam Ioannes nunquam ad res publicas animum advertebat. Sex annis post mortuus est. 

Anno 1684 Parasceuen Theodoris filiam Saltykovam nupsit. Quinque filias Ioannes et Parasceue habebant, quarum prima et secunda in infantia mortuae sunt, tertia Catharina Ioannis VI avia fuit, quarta Anna imperatrix facta est, quinta Parasceue Moscuae usque ad 36 annos vixit, Ioanni Eliae filio Dmitriev-Mamonov nupta.

Notae

 Nexus externi 

Categoria:Nati 1666
Categoria:Mortui 1696
Categoria:Tzares Russiae
Categoria:Romanov